कस्टमर ने वीडियो बनाकर की वायरल; डायरेक्टर बोले- जांच की जाएगी
Amritsar International Airport Costa Coffee Outlet Video कस्टमर ने कॉफी खरीदते समय पूरे आउटलेट का वीडियो बनाया और सोशल मीडिया पर वायरल कर दिया है। कस्टमर ने एयरपोर्ट अथॉरिटी ऑफ इंडिया को भी एक्शन के लिए लिखा है।
पंजाब के अमृतसर एयरपोर्ट पर बने कॉफी आउटलेट पर कॉकरोच की भरमार है। कस्टमर ने कॉफी खरीदते समय पूरे आउटलेट का वीडियो बनाया और सोशल मीडिया पर वायरल कर दिया है। कस्टमर ने एयरपोर्ट अथॉरिटी ऑफ इंडिया को भी एक्शन के लिए लिखा है।
कस्टमर ने यह वीडियो शुक्रवार शाम को बनाया और वायरल कर दिया। विदेश जा रहे सर्वप्रीत सिंह ने कहा- अमृतसर एयरपोर्ट पर इंटरनेशनल कॉफी ब्रैंड के स्वच्छता मानकों को देख हैरानी हुई है। अगली बार बेहतर भारत की आशा रहेगी।
हैरानी की बात है कि इस आउटलेट पर साधारण कॉफी भी 180 रुपए में मिलती है, लेकिन जिस क्रॉकरी में यह महंगी कॉफी सर्व की जाती है, उसके आसपास कॉकरोच घूमते दिख रहे हैं। यह आउटलेट एयरपोर्ट टर्मिनल के अंदर बना है और नेशनल- इंटरनेशनल पैसेंजर यहां से कॉफी व स्नैक्स खरीदते हैं।
एयरपोर्ट अथॉरिटी लेगी एक्शन
अमृतसर एयरपोर्ट के डायरेक्टर वीके सेठ ने बताया कि एयरपोर्ट अथॉरिटी की तरफ से इन आउटलेट्स को ठेके पर दिया जाता है, लेकिन जो MOU साइन होता है, उसमें स्वच्छता को प्रायोरिटी पर रखा जाता है।
वीडियो के आधार पर जांच की जाएगी। आउटलेट पर अगर सुधार संभव हुआ तो नोटिस देकर उसे करवाया जाएगा। अन्यथा ठेका रद्द कर दिया जाएगा। एयरपोर्ट अथॉरिटी स्वच्छता के साथ कोई समझौता नहीं कर सकती।